1. Čo je sväté písmo a ako ho delíme?

Zbierka kníh napísaná z vnuknutia Ducha Svätého. Delíme na Starý Zákon (45 kníh) a Nový Zákon (27 kníh).

1. Kto pomáhal svätopiscom pri písaní svätého písma?

Duch Svätý.

1. Koho počúvame pri čítaní svätého písma?

Samého Boha

1. Čo znamená stvoriť?

Urobiť niečo z ničoho.

1. Čo nás učí sväté písmo o pôvode sveta a čo o pôvode človeka?

Že svet stvoril Boh z lásky za 6 dní a siedmy oddychoval.

Že človeka stvoril Boh z lásky a prvými ľuďmi boli Adam a Eva.

1. Ktoré sú hlavné znaky podobnosti s Bohom?

Že človek má: nesmrteľnú dušu, rozum, slobodnú vôľu a schopnosť milovať.

1. V čom spočíva hriech Adama a Evy?

V neposlušnosti Boha.

1. Ako Adam a Eva spáchali prvý hriech?

Tak že odtrhli a zjedli ovocie zo stromu, z ktorého im Boh zakázal.

1. Prečo voláme prvý hriech „dedičný“ a ako sa nám odpúšťa?

Lebo sa človek s ním už narodí a zmýva sa krstom.

1. Aké sú následky dedičného hriechu?

Rozum sa zatemnil, vôľa sa naklonila k zlému, vyhnanie z raja, bolesť a smrť.

1. Kto bol uchránený od dedičného hriechu?

Iba Panna Mária.

1. Ako si prví ľudia uctievali Boha?

Zápalnými obetami.

1. Prečo sa Kainova obeta nepáčila a Ábelova páčila Bohu?

Lebo Kain obetoval odpadky z úrody a Ábel najlepšiu ovečku.

1. Aký zločin spáchal Kain?

Zabil svojho brata Ábela.

1. Ako bol potrestaný Kain za vraždu brata?

Nenašiel nikde na zemi domov, žil ako tulák a ustavične ho trápilo svedomie.

1. Ako sa volal muž, ktorý postavil veľký koráb a zachránil sa pred potopou a ako dlho trvala potopa sveta?

Volal sa Noe a potopa trvala 40 dní a 40 nocí.

1. Kto nastúpil do korába?

Noe s manželkou, jeho synovia – Sem, Cham, Jafet s manželkami. A zvieratá z každého druhu - samec a samica.

1. Prečo sa Boh potopou rozhodol vyhubiť ľudstvo?

Lebo chcel, aby sa zrodilo nové ľudstvo - lebo ľudia zabudli na Boha a ťažko hrešili.

1. Kde pristál koráb po potope?

Na vrchu Ararat.

1. Prečo ľudia stavali Babylonskú vežu?

Lebo boli pyšní, chceli byť slávni a vyrovnať sa Bohu.

1. Ako Boh potrestal staviteľov Babylonskej veže?

Pomiešal im jazyk a nemohli sa potom medzi sebou dorozumieť.

1. Akou rečou sa dorozumejú všetci ľudia?

Rečou lásky – lebo pýcha ľudí rozdeľuje a láska ich spája.

1. Kto je Abrahám a čo nás učí?

Je otec všetkých veriacich a učí nás dôverovať Bohu.

1. Aké boli Abrahámove ženy a synovia?

Sára – syn Izák, slúžka Agar – syn Izmael

1. Čo prisľúbil Boh Abrahámovi?

Že jeho potomstva bude toľko ako hviezd na nebi.

1. Ako skúšal Boh Abrahámovu vieru?

Že mal svojho syna Izáka obetovať ako zápalnú obetu.

1. Kto bol Melchizedech?

Bol kráľom a kňazom zároveň a priniesol obetu chleba a vína.

1. Čo sa stalo s mestami Sodoma a Gomora a kto sa zachránil?

Zoslal na ne síru a oheň a úplne ich zničil. Zachránil sa Lót so svojou rodinou.

1. Kto sa pri úteku zo Sodomy premenil na soľný stĺp?

Lótova žena.

1. Ako sa volala Izákova manželka a jeho synovia?

Manželka Rebeka a synovia boli dvojčatá Ezau (starší) a Jakub.

1. Aké práva mal prvorodený syn?

Bol zástupcom otca a po jeho smrti sa mu museli všetci súrodenci podriadiť.

1. Za čo vymenil Ezau právo prvorodeného Jakubovi?

Za misku šošovice.

1. Kam utiekol Jakub pre Ezauovim hnevom?

Za svojim strýkom Labanom.

1. Koľko rokov musel Jakub pracovať u Labana, aby sa oženil?

7 rokov pracoval za Liu a ďalších 7 za Ráchel.

1. Bol Jakub potrestaný za klamstvo?

Áno, neužil si majetok, ktorý by mu ako prvorodenému patril a taktiež bol oklamaný Labanom, keď sa chcel oženiť s Ráchel.

1. Koľko synov mal Jakub a kto bol jeho miláčikom?

12 synov a miláčik bol Jozef.

1. Prečo bratia nenávideli Jozefa?

Lebo žiarlili že mu otec kúpil novú tuniku a preto, že sa Jozefovi snívalo, že sa mu klaňali.

1. Čo spravili bratia s Jozefom?

Predali ho do otroctva do Egypta a tuniku namočili do ovčej krvi a povedali otcovi, že ho roztrhala divá zver.

1. Ako vysvetlil Jozef faraónov sen?

Že bude v Egypte najprv 7 úrodných a potom 7 neúrodných rokov.

1. Čím sa stal Jozef v Egypte?

Správcom Egypta a mal narobiť zásoby na obdobie neúrody.

1. Ako Jozef zistil, že sa už jeho bratia polepšili?

V období neúrody prišli do Egypta nakúpiť obilie. Ale ho nespoznali. Jozef im spravil skúšku, že do Benjamínovho vreca s obilím schoval strieborný pohár. A obvinil ich že sú zlodeji a že Benjamín pôjde do väzenia. Ale oni boli ochotní ísť do väzenia namiesto neho, aby otec neprišiel o ďalšieho milovaného syna, lebo by zomrel od žiaľu. Jozef sa im vtedy ukázal, že to je on a zavolal celu rodinu bývať do Egypta.

1. Prečo sa Izraeliti v Egypte stali otrokmi a veľmi trpeli?

Lebo prešlo veľa storočí a Egypťania zabudli na Jozefove zásluhy.

1. Prečo sa Egypťania Izraelitov báli a čo nariadil faraón?

Lebo sa veľmi rozmnožili a nariadil aby každého novorodeného chlapca zabili.

1. Ako matka zachránila Mojžiša?

Dala ho do košíka vymazaného smolou a poslala dolu riekou. Tam sa kúpala faraónova dcéra, tá ho zobrala a vychovala ako svojho syna.

1. Prečo Mojžiš utiekol z Egypta?

Lebo sa naňho nahneval faraón, že zabil egyptského vojaka, aby obránil Izraelského (Židovského) otroka.

1. Ako sa Mojžišovi zjavil Boh a pod akym menom sa mu predstavil?

V horiacom kríku, ktorý nezháral a pod menom „Ja som, ktorý som“.

1. Ako sa volali Mojžišovi súrodenci?

Brat Áron a sestra Miriam (Mária).

1. Vymenuj 10 egyptských rán.

Voda sa premenila na krv, žaby, komáre, muchy, mor dobytka, vredy na ľuďoch, ľadovec, kobylky, tma, smrť prvorodených.

1. Ako sa zachránili Izraeliti pred anjelom záhuby?

Krvou veľkonočného baránka natreli zárubne dvier a ten dom anjel obišiel.

1. Ako Izraeliti unikli Egypťanom?

Izraeliti prešli cez červené more suchou nahou ale Egypťanov more zalialo.

1. Ako Boh živil na púšti Izraelitov a ako dlho to trvalo?

40 rokov im dával jesť ráno chlieb z neba – mannu a večer prepelice.

1. Ako zvíťazili nad Amalekitmi?

Pokiaľ mal Mojžiš pozdvihnuté ruky k nebu víťazili, ale keď mu oťaželi a spustil ich, tak prehrávali. Preto mu ich Áron a Húr podopierali.

1. Ako sa Izraeliti, pri putovaní do zasľúbenej zeme, prehrešili proti Bohu?

Postavili si zlaté teľa a jemu sa klaňali ako svojmu bohu.

1. Kde a čo dal Boh Mojžišovi?

Dal mu 10 Božích prikázaní na hore Sinaj.

1. Koľko rokov putovali Židia do zasľúbenej zeme a prečo tak dlho?

40 rokov a preto, aby tam prišlo už nové pokolenie, ktoré bude veriť Bohu a nebude si pamätať pohanské zvyky z Egypta (klaňať sa teľaťu)

1. Prečo ani Mojžiš nevošiel do zasľúbenej zeme?

Lebo raz zapochyboval, že Boh môže urobiť zázrak - že zo skaly vytryskne voda. A namiesto toho, aby buchol raz palicou o skalu, buchol dva krát.

1. Videl Mojžiš zasľúbenú zem a kde zomrel? A kto bol vodcom Izraelitov po Mojžišovej smrti?

Áno videl ju z vrchu Nebo, kde aj zomrel. Vodcom sa stal Jozue.

1. Ako sa Izraeliti zmocnili Jericha?

6 dní obchádzali hradby mesta po jednom raze. Na siedmi deň ich obišli 7 krát a hlasne trúbili na trúbach a múry sa zrútili.

1. Prečo kmeň Levitov nedostal žiadne územie?

Lebo Leviti sa stali kňazmi a dostavali desiatky z úrody od ostatných kmeňov.

1. Ktorí boli najvýznamnejší sudcovia Izraela?

Gedeon, Debora, Samson, Samuel

1. Ako Gedeon skúmal, že ho volá Boh?

Žiadal od Boha znamenie na ovčom rúne - že ak bude suché a trava od rosy mokrá a na druhý deň naopak, tak to je znamenie, že ho volá Boh do služby.

1. Ako a s koľkými mužmi premohol Gedeon Madiánčanov?

Len s 300 mužmi (tí, ktorí si z potoka prikladali vodu k ústam keď pili) obkľúčil nepriateľský tábor a v noci ich prekvapil fakľami a krikom. Tak nastal zmätok a sami sa pozabíjali.

1. Čím sa vyznačoval Samson a kto ho podviedol?

Vyznačoval sa velikánskou silou a podviedla ho jeho filištínska manželka Dalila.

1. V čom tkvela Samsonova sila?

Že bol verný Bohu, nepil alkohol a nikdy sa neostrihal.

1. Ako zomrel Samson?

Kým bol vo väzení, vlasy mu podrástli. Pri oslave boha Dagona ho filištínci zaviedli slepého do chrámu. On oľutoval svoje hriechy a prosil Boha naposledy o silu. On mu ju vrátil, oprel sa o stĺpy v chráme, vyvalil ich a chrám sa zrútil. Zomrel Samson, ale i strašne veľa filištíncov.

1. Ako Boh povolal Samuela a pre koho je vzorom?

V noci keď spal, ho 3x oslovil, on si myslel, že ho volá Héli a išiel ho zobudiť. No on ho nevolal a keď sa to opakovalo tretí krát, Héli pochopil, že ho volá Boh a povedal mu. Ak bude ešte raz počuť volanie, nech povie: „Tu som pane, hovor, tvoj sluha počúva.“ A je vzorom miništrantov.

1. Prečo padla archa zmluvy do rúk filištíncov a ako dlho ju mali?

Lebo Héliho synovia Ofni a Fínes robili, čo sa Bohu nepáčilo a v čase vojny zobrali archu zmluvy ako talizman na bojisko a mysleli, že ich ochráni, aj keď nedôverovali Bohu. Tak všetci zomreli a filištínci ju zobrali na svoje územie na 7 mesiacov.

1. Ako sa archa dostala naspäť k izraelitom?

Filištinci priniesli archu do chrámu boha Dagona. Na druhý deň bola socha Dagona spadnutá a rozbitá pred archou. A ľudia dostali bolestivé vredy. Tak ju preniesli do iných miest a tam sa to opakovalo. Tak ju vrátili Izraelitom.

1. Čo obsahovala archa zmluvy?

2 tabule desatora, Áronovu palicu, misku s mannou.

1. Kto bol prvý a druhý kráľ v Izraeli a kto ich pomazal za kráľa?

Prvým kráľom bol Šaul a pomazal ho Samuel. Druhým kráľom bol Dávid a pomazal ho tiež Samuel ešte počas Šaulovho života, vtedy keď sa znepáčil Bohu.

1. Prečo sa Šaul znepáčil Bohu?

Lebo priniesol obetu Bohu, čo mohol len Samuel a mal zničiť všetky veci čo získal od pohanských národov, nad ktorými zvíťazil vo vojnách.

1. Odkiaľ pochádzal Dávid a prečo bol vo vojenskom tábore?

Pochádzal z Betlehema a Šaulovi hral a spieval Žalmy (on ich zložil)

1. Ako Dávid porazil Goliáša?

Prakom mu trafil kameň do čela, padol na zem a potom mu odťal hlavu.

1. Prečo Šaul žiarlil na Dávida?

Lebo ľudia po víťazných bojoch viac oslavovali Dávida a spievali Šaul zabil tisíc, ale Dávid zabil desať tisíc.

1. Chcel Šaul zabiť Dávida?

Áno, hodil po ňom kópiu, ale Dávid sa uhol a utiekol.

1. Chcel Dávid zabiť Šaula?

Nie, hoci mal tu príležitosť, keď spal. Ale on zobral len jeho kópiu a džbán ako dôkaz, že bol pri ňom, ale ho nezabil. Odvtedy ho Šaul prestal prenasledovať.

1. Ako zomrel Šaul?

Keď prehrával vo vojne, vrhol sa na svoj vlastný meč. Tam zomrel aj Šaulov syn Jonatán – Dávidou najlepší priateľ.

1. Akého hriechu sa dopustil Dávid a ako bol zaň potrestaný?

Spáchal *hriech* **smilstva** s Betsabe – Uriášovou manželkou. A aby si ju mohol vziať za ženu, poslal Uriáša vo vojne na miesto, kde najviac zúril boj, aby tam **zomrel**. A bol *potrestaný* tak, že syn, ktorý sa narodil zo smilstva s Dalilou **zomrel** a že jeho ostatní synovia sa škriepili, kto bude kráľom a dokonca pred jeho synom Absolónom musel utiecť, lebo Absolón chcel nasilu prebrať kráľovstvo a Dávidovi **vyhlásil vojnu**.

1. Kto bol kráľom po Dávidovi a čím sa vyznačoval a aký hriech spáchal a ako bol potrestany?

Šalamún. *Vyznačoval* sa nesmiernou **múdrosťou** a postavil **prvý chrám**. Spáchal *hriech* **modloslužby** a bol *potrestaný* tak, že sa po jeho smrti **kráľovstvo rozpadlo**.

1. Ktorí sú 4 veľkí proroci?

[Izaiáš](https://sk.wikipedia.org/wiki/Izai%C3%A1%C5%A1_%28prorok%29), [Jeremiáš](https://sk.wikipedia.org/wiki/Jeremi%C3%A1%C5%A1_%28prorok%29), [Ezechiel](https://sk.wikipedia.org/wiki/Ezechiel_%28prorok%29%22%20%5Co%20%22Ezechiel%20%28prorok%29) a [Daniel](https://sk.wikipedia.org/wiki/Daniel_%28prorok%29)

1. Vymenuj aspoň polovicu z 12 malých prorokov

Ozeáš, Joel, Amos, Abdiáš, Jonáš, Micheáš, Nahum, Habakuk, Sofoniáš, Aggeus, Zachariáš, Malachiáš

1. Aké zázraky sa stali v Sarepte na príhovor Eliáša?

Múky z hrnca a oleja z džbánu neubúdalo a oživil mŕtveho chlapca.

1. Ako Eliáš odstránil pohanských prorokov?

Navrhol, aby priniesli 2 býkov, ktorých mali obetovať. Obeta, ktorá sa sama zapáli, dosvedčí, kto je pravý Boh a kto pravý prorok. Falošní proroci, ktorých bolo okolo 800, celý deň vzývali nepravých bohov, no nič sa nestalo – obeta býka sa nezapálila. Eliáš sa večer modlil k pravému a jedinému Bohu a z neba vyšľahol oheň a strávil celú obetu aj s drevom a kameňmi. A tak nepravých prorokov pozabíjali.

1. V akej podobe sa zjavil Boh Eliášovi na vrchu Horeb?

Ani vo vetre, ani v zemetrasení, ani v ohni ale v tichom a príjemnom vánku – na znak toho, že Boh je príjemný a milujúci, že boh je Láska.

1. Čo sa napokon stalo s Eliášom?

Nezomrel ale bol vzatý živý do neba na ohnivom voze s ohnivými koňmi.

1. Kto bol prorokom po Eliášovi a ako bol povolaný?

Bol to Elizeus. Keď oral na poli, Eliáš išiel okolo a položil na neho svoj plášť. On pochopil a odvtedy ho sprevádzal. A keď bol Eliáš vzatý do neba, zostúpil na neho prorocký duch Eliáša.

1. Aké zázraky urobil Elizeus vo vode?

Prvý krát uzdravil nepitnú vodu tak, že do prameňa nasypal soľ. A druhy krát uzdravil malomocného Námana, ktorý sa okúpal 7x vo vode Jordána.

1. Ako Boh povolal Izaiáša za proroka?

Vo videní počul hlas: „Kto nám pôjde?“ A tak sa sám ponúkol: „Hľa, pošli mňa“. Ale hneď dodal, že má hriešne ústa, že nemôže prorokovať. A tak prišiel anjel, zobral žeravý uhlík z oltára, dotkol sa mu pier a tak ho očistil.

1. Čo hlásal a predpovedal Izaiáš?

Vyzýval ľud k náprave života. Lebo ak sa ľudia nepolepšia, príde spustošenie národa a odvlečenie do zajatia.

1. Ktorý kráľ bol bezbožný a čo mu Izaiáš predpovedal?

Achaz. A predpovedal mu príchod Mesiáša, ktorý bude kráľom a zomrie za ľudí. Hovoril: „Hľa, Panna počne a porodí Syna a dá mu meno Emanuel.“

1. Ako Boh povolal Jeremiáša, kedy žil a čo sa s nim stalo?

Od malička. Povedal: „Skôr než si vyšiel z lona matky, som ťa povolal...“ Žil v čase, keď sa splnilo proroctvo o skaze Jeruzalema a babylonskom zajatí. Bol uväznený Izraelitmi a keď prišli babylon. vojská, tak ho oni vyslobodili.